
Text rozhodnutia
Súd: Krajský súd Bratislava Spisová značka: 5S/58/2015 Identifikačné číslo súdneho spisu: 5015200215 Dátum vydania rozhodnutia: 02. 06. 2015 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2015:5015200215.2 Uznesenie Krajský súd v Bratislave v právnej veci žalobcu: P.. N. Z., bytom Z. XX, XXX XX T., právne zastúpený Mgr. Soňou Grošaftovou, advokátkou, so sídlom Makovického 7, 010 01 Žilina, proti žalovanému: Ministerstvo dopravy, výstavby a regionálneho rozvoja SR, so sídlom Námestie Slobody č. 6, 810 05 Bratislava o preskúmanie zákonnosti rozhodnutia žalovaného č. 28017/2014/D220-SLP/76446-M (nedátumované), takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou pôvodne Krajskému súdu v Žiline dňa 18.02.2015 a tunajšiemu súdu postúpenou dňa 16.03.2015 sa žalobca domáhal postupom podľa druhej hlavy piatej časti O.s.p. preskúmania zákonnosti rozhodnutia žalovaného č.: 28017/2014/D220-SLP/76446-M bez uvedenia dátumu vydania a rozhodnutie ministerstva dopravy výstavby a regionálneho rozvoja č. 19501/2014-C342-SŽDD/55553 zo dňa 22.09.2014 s návrhom na ich zrušenie a vrátenie veci na ďalšie konanie. Zároveň si žalobca uplatnil proti žalovanému náhradu trov konania titulom zaplateného súdneho poplatku a trovy právneho zastúpenia. Podaním doručeným tunajšiemu súdu dňa 20.05.2015 žalobca súdu oznámil, že svoju žalobu v celom rozsahu berie späť a žiada, aby súd konanie zastavil. Dôvod späťvzatia žaloby žalobca neuviedol. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Vzhľadom na účinné späťvzatie žaloby súd konanie vo veci podľa § 250d ods. 3 O.s.p. zastavil. O náhrade trov konania súd rozhodol podľa § 146 ods. 1 písm. c/ O.s.p. v spojení s ustanovením § 246c O.s.p. tak, že žiaden z účastníkov nemá právo na náhradu trov konania, keď konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia prostredníctvom podpísaného súdu na Najvyšší súd SR písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

